ร้านป.ข้าวผัดปูตั้งอยู่ในสันติธรรมใกล้ๆร้านโฮงหมู สามารถจอดมอเตอร์ไซค์ได้หน้าร้าน ตัวร้านเป็นตึกแถว 1 คูหาหน้าร้านสีเหลืองเด่นชัดเจนสังเกตง่าย ที่นั่งไม่มาก บางคนอาจสับสนคิดว่าเป็นร้านเจได้เพราะตัวร้านสีเหลือง จากการสอบถามทราบว่าร้านเปิดทุกวัน หยุดทุกวันอาทิตย์ตั้งแต่ 10.00 - 21.30 น. หยุดบ้างในช่วงเทศกาลต่างๆ เมนูที่ขายที่ร้านเป็นหลักคือข้าวผัดหน้าต่างๆ วุ้นเส้นอบในหม้อ ข้าวต้มปลา ลวกจิ้ม เป็นต้น ราคาเริ่มที่ 40 บาทขึ้นไป กลับมาวันนี้มาลอง 2 อย่าง น้ำดื่มน้ำแข็ง แตงกวาและมะนาวฟรีแบบบริการตัวเองที่หลังร้าน
- ข้าวผัดทูน่าไข่ดาว 50 บาท ปริมาณไม่มากเมื่อเทียบกับราคา ไข่ดาวทอดได้ดี ไข่แดงเยิ้ม ทานกับข้าวผัดได้อร่อย ตัวข้าวผัดผัดได้กลมกล่อมไปทางหวานและหอมซีอิ๊วที่ใช้ผัด ไม่อมมัน ไม่แห้งเกิน เนื้อข้าวนุ่มมาตรฐาน เนื้อทูน่าเข้ากับตัวข้าวผัดได้ดี โดยรวมถือว่าอร่อยเกินคาด แนะนำ ให้ 3.7/5
- กะพงอบวุ้นเส้น 40 บาท มาในหม้ออบ เปิดหม้อมาหอมดี วุ้นเส้นเหนียวนุ่ม แห้งนิดๆ เนื้อปลานิ่มสดอร่อย รสชาติแบบใส่เครื่องปรุงอบวุ้นเส้นสำเร็จรูปแต่ทำออกมาได้รสชาติหอมหวานดี ทานกับน้ำจิ้มซีฟู้ดที่ออกเปรี้ยวๆเผ็ดๆยิ่งอร่อย ให้ 3.6/5
*ข้าวผัดปลากะพง 40 บาท เยอะสมราคา ปลาคาวนิดๆ รสทั่วไป ข้าวติดเป็นก้อนไปนิด ให้ 3.3/5
*เบค่อนอบวุ้นเส้น 40 บาท หอมตั้งแต่เปิดหม้อ เส้นนิ่ม อร่อยกลมกล่อมดีแต่ต้องแห้งกว่านี้ เบค่อนนุ่มอร่อยมาตรฐาน ให้ 3.7/5
เวลาในการรอไม่นาน เป็นร้านที่ทำข้าวผัดเป็นจานต่อจาน คนผัดดูผัดได้คล่องแคล่วมาก ความสะอาดร้านกลางๆ ที่เด่นของที่นี่คือรสชาติของข้าวผัดที่เหมือนกันทุกจาน ผัดได้เข้าถึงเม็ดข้าว รสชาติหอมอร่อย มันกำลังดี ไข่ดาวก็ทอดออกมาได้ดีมาก ส่วนเมนูอบวุ้นเส้นรสชาติเหมือนเดิมแต่ความนุ่มและความแห้งของตัวเส้นต่างกันเมื่อเทียบกับคราวก่อนที่มาลอง ชอบเบค่อนอบวุ้นเส้นมากสุด ราคาแพงนิดๆเมื่อเทียบกับปริมาณที่ได้ในขนาดที่อิ่มกำลังดี เป็นอีกร้านที่อยากแนะนำให้คนที่ชอบทานข้าวผัดมาลองกัน 